CELEX: 32009R0271
Language: fi
Date: 2009-04-02 00:00:00
Title: Komission asetus (EY) N:o 271/2009, annettu 2 päivänä huhtikuuta 2009 , endo-1,4-beeta-ksylanaasia ja endo-1,4-beeta-glukanaasia sisältävän valmisteen hyväksymisestä käytettäväksi vieroitettujen porsaiden, broilerien, munivien kanojen, lihakalkkunoiden ja liha-ankkojen rehun lisäaineena (hyväksynnän haltija BASF SE) (ETA:n kannalta merkityksellinen teksti)

3.4.2009   
            
            
               FI
            
            
               Euroopan unionin virallinen lehti
            
            
               L 91/5
            
         
      KOMISSION ASETUS (EY) N:o 271/2009,
   annettu 2 päivänä huhtikuuta 2009,
   endo-1,4-beeta-ksylanaasia ja endo-1,4-beeta-glukanaasia sisältävän valmisteen hyväksymisestä käytettäväksi vieroitettujen porsaiden, broilerien, munivien kanojen, lihakalkkunoiden ja liha-ankkojen rehun lisäaineena (hyväksynnän haltija BASF SE)
   (ETA:n kannalta merkityksellinen teksti)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan,
   sekä katsoo seuraavaa:
   
               (1)
            
            
               Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perustelut ja menettelyt hyväksynnän myöntämiselle.
            
         
               (2)
            
            
               Asetuksen (EY) N:o 1831/2003 7 artiklan mukaisesti on jätetty tämän asetuksen liitteessä esitetyn valmisteen hyväksyntää koskeva hakemus. Hakemuksen mukana on toimitettu asetuksen (EY) N:o 1831/2003 7 artiklan 3 kohdan mukaisesti vaadittavat tiedot ja asiakirjat.
            
         
               (3)
            
            
               Hakemus koskee Aspergillus nigerin (CBS 109.713) tuottamasta endo-1,4-beeta-ksylanaasista ja Aspergillus nigerin (DSM 18404) tuottamasta endo-1,4-beeta-glukanaasista valmistetun entsyymivalmisteen hyväksymistä vieroitettujen porsaiden, broilerien, munivien kanojen, lihakalkkunoiden ja liha-ankkojen rehun lisäaineena, joka luokitellaan lisäaineluokkaan ”eläintuotantoon vaikuttavat lisäaineet”.
            
         
               (4)
            
            
               Euroopan elintarviketurvallisuusviranomaisen, jäljempänä ’elintarviketurvallisuusviranomainen’, 3 päivänä joulukuuta 2008 ja 9 päivänä joulukuuta 2008 antamista lausunnoista (2) käy ilmi, ettei hakijan BASF SE Aspergillus nigerin (CBS 109.713) tuottamasta endo-1,4-beeta-ksylanaasista ja Aspergillus nigerin (DSM 18404) tuottamasta endo-1,4-beeta-glukanaasista valmistamalla entsyymivalmisteella ole haitallista vaikutusta eläinten tai ihmisten terveyteen tai ympäristöön ja että se edistää tehokkaasti porsaiden ja broilerien kasvua ja parantaa rehun hyödyntämistä lihakalkkunoissa ja munivissa kanoissa. Broilerien osalta toimitettujen tietojen perusteella oletetaan, että valmiste edistää tehokkaasti myös liha-ankkojen kasvua. Elintarviketurvallisuusviranomainen totesi myös, että valmiste saattaa ärsyttää ihoa ja hengitysteitä. Elintarviketurvallisuusviranomaisen mukaan erityiset markkinoille saattamisen jälkeistä seurantaa koskevat vaatimukset eivät ole tarpeen. Se myös vahvisti asetuksella (EY) N:o 1831/2003 perustetun yhteisön vertailulaboratorion toimittaman, rehun lisäaineen analyysimenetelmää koskevan raportin.
            
         
               (5)
            
            
               Valmisteen arviointi osoittaa, että asetuksen (EY) N:o 1831/2003 5 artiklassa säädetyt hyväksymisen edellytykset täyttyvät. Sen vuoksi olisi hyväksyttävä kyseisen valmisteen käyttö tämän asetuksen liitteessä kuvatulla tavalla.
            
         
               (6)
            
            
               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Hyväksytään lisäaineluokkaan ”eläintuotantoon vaikuttavat lisäaineet” ja funktionaaliseen ryhmään ”ruuansulatusta edistävät aineet” kuuluva liitteessä tarkoitettu valmiste eläinten rehussa käytettävänä lisäaineena kyseisessä liitteessä vahvistetuin edellytyksin.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 2 päivänä huhtikuuta 2009.
      
         
            Komission puolesta
         
         Androulla VASSILIOU
         
         
            Komission jäsen
         
      
   
   
      (1)  EUVL L 268, 18.10.2003, s. 29.
   
      (2)  The EFSA Journal (2008) 914, s. 1–21.
   
      LIITE
      
                  Lisäaineen tunnistenumero
               
               
                  Hyväksynnän haltijan nimi
               
               
                  Lisäaine
               
               
                  Koostumus, kemiallinen kaava, kuvaus, analyysimenetelmä
               
               
                  Eläinlaji tai -ryhmä
               
               
                  Enimmäisikä
               
               
                  Vähimmäispitoisuus
               
               
                  Enimmäispitoisuus
               
               
                  Muut määräykset
               
               
                  Hyväksynnän voimassaolo päättyy
               
            
                  Aktiivisuusyksikköä/kg täysrehua, jonka kosteuspitoisuus on 12 %
               
            
                  
                     Luokka: eläintuotantoon vaikuttavat lisäaineet. Funktionaalinen ryhmä: ruuansulatusta edistävät aineet.
                  
               
            
                  4a7
               
               
                  BASF SE
               
               
                  Endo-1,4-beeta-ksylanaasi
                  EC 3.2.1.8
                  Endo-1,4-beeta-glukanaasi
                  EC 3.2.1.4
               
               
                  
                               
                           
                           
                              
                                 Lisäaineen koostumus:
                              
                              Valmiste, joka sisältää Aspergillus nigerin (CBS 109.713) tuottamaa endo-1,4-beeta-ksylanaasia
                              ja Aspergillus nigerin (DSM 18404) tuottamaa endo-1,4-beeta-glukanaasia ja jonka vähimmäisaktiivisuus on
                              
                                           
                                       
                                       
                                          kiinteänä:
                                          5 600 TXU (1) ja 2 500 TGU (2)/g
                                       
                                    
                                           
                                       
                                       
                                          nestemäisenä:
                                          5 600 TXU ja 2 500 TGU/g
                                       
                                    
                        
                               
                           
                           
                              
                                 Tehoaineen ominaispiirteiden kuvaus:
                              
                              
                                 Aspergillus nigerin (CBS 109.713) tuottama endo-1,4-beeta-ksylanaasi ja Aspergillus nigerin (DSM 18404) tuottama endo-1,4-beeta-glukanaasi
                           
                        
                               
                           
                           
                              
                                 Analyysimenetelmä
                                  (3)
                              
                              Endo-1,4-beeta-ksylanaasin aktiivisuuden määrittäminen:
                              Viskosimetrinen menetelmä, joka perustuu viskositeetin vähenemiseen endo-1,4-beeta-ksylanaasin vaikuttaessa ksylaania sisältävään substraattiin (vehnän arabinoksylaani) (pH 3,5 ja lämpötila 55 °C).
                              Endo-1,4-beeta-glukanaasin aktiivisuuden määrittäminen:
                              Viskosimetrinen menetelmä, joka perustuu viskositeetin vähenemiseen endo-1,4-beeta-glukanaasin vaikuttaessa glukaania sisältävään substraattiin (ohran beeta-glukaani) (pH 3,5 ja lämpötila 40 °C).
                           
                        
               
                  (Vieroitetut)
                  porsaat
               
               
                  –
               
               
                  560 TXT
                  250 TGU
               
               
                  –
               
               
                  
                              1.
                           
                           
                              Lisäaineen ja esiseoksen käyttöohjeissa on mainittava varastointilämpötila ja aika sekä stabiilisuus rehua rakeistettaessa.
                           
                        
                              2.
                           
                           
                              Käytetään rehuissa, joissa on paljon muita polysakkarideja kuin tärkkelystä (pääasiassa beeta-glukaaneja ja arabinoksylaaneja), esim. jotka sisältävät yli 30 % vehnää, ohraa, ruista ja/tai ruisvehnää.
                           
                        
                              3.
                           
                           
                              Suositeltava annostus per kg täysrehua:
                              
                                           
                                       
                                       
                                          (Vieroitetut) porsaat:
                                          560-840 TXU/250-375 TGU;
                                       
                                    
                                           
                                       
                                       
                                          Broilerit:
                                          280-840 TXU/125-375 TGU;
                                       
                                    
                                           
                                       
                                       
                                          Munivat kanat:
                                          560-840 TXU/250-375 TGU;
                                       
                                    
                                           
                                       
                                       
                                          Lihakalkkunat:
                                          560-840 TXU/250-375 TGU;
                                       
                                    
                                           
                                       
                                       
                                          Liha-ankat:
                                          280-840 TXU/125-375 TGU.
                                       
                                    
                        
                              4.
                           
                           
                              Käytetään vieroitetuille porsaille noin 35 kg:aan asti.
                           
                        
                              5.
                           
                           
                              Turvallisuusmääräykset: käsittelyn aikana on käytettävä hengityssuojainta sekä turvalaseja ja hansikkaita.
                           
                        
               
                  22 huhtikuuta 2019
               
            
                  Broilerit
               
               
                  280 TXT
                  125 TGU
               
            
                  Munivat kanat
               
               
                  560 TXT
                  250 TGU
               
            
                  Lihakalkkunat
               
               
                  560 TXT
                  250 TGU
               
            
                  Liha-ankat
               
               
                  280 TXT
                  125 TGU
               
            
         (1)  1 TXU on entsyymimäärä, joka vapauttaa vehnän arabinoksylaanista 5 mikromoolia pelkistäviä sokereita (ksyloosiekvivalentteina) minuutissa (pH 3,5 ja lämpötila 40 °C).
      
         (2)  1 TGU on entsyymimäärä, joka vapauttaa ohran beeta-glukaanista 1 mikromoolin pelkistäviä sokereita (glukoosiekvivalentteina) minuutissa (pH 3,5 ja lämpötila 40 °C).
      
         (3)  Analyysimenetelmiä koskevia yksityiskohtaisia tietoja on saatavissa seuraavasta yhteisön vertailulaboratorion osoitteesta: www.irmm.jrc.be/crl-feed-additives